Έντε Κίραλι

Ο Έντε Κίραλι (ουγγρ. Ede Király, 23 Φεβρουαρίου 1926 – 10 Αυγούστου 2009)«Ede Király» στο Olympic sports ήταν Ούγγρος αθλητής της καλλιτεχνικής παγοδρομίας, ο οποίος αγωνιζόταν τόσο στο απλό ανδρών, όσο και στα ζευγάρια. Στο πρώτο κατέκτησε τρία μετάλλια σε παγκόσμια πρωταθλήματα (αργυρά το 1949 και το 1950, χάλκινο το 1948), και ήρθε πρώτος στο Ευρωπαϊκό πρωτάθλημα καλλιτεχνικής παγοδρομίας το 1950. Από την άλλη, ως ζευγάρι με την Άντρεα Κέκεσι, κέρδισαν το αργυρό μετάλλιο στους Ολυμπιακούς Αγώνες του 1948 και αναδείχθηκαν παγκόσμιοι πρωταθλητές στο Πρωτάθλημα του 1949 στο Παρίσι, και δύο φορές πρωταθλητές Ευρώπης. Το 1950 ο Κίραλι διέφυγε από την κομμουνιστική Ουγγαρία και έκτοτε εργάσθηκε ως προπονητής και μηχανικός στον Καναδά.

Παραπομπές

Κιραλι, Εντε